《甲子应举》
宋代·陈藻

场屋悠悠四十年，这回弄镜已华颠。
也知枯木春稀到，却想寒灰火复然。
高尚难攀生有累，往来莫厌喜随缘。
伤心自是离乡客，几度因归上墓田。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。